Global bans/hi

ग्लोबल बैन लोगों पर लगाई जाने वाली आधिकारिक प्रतिबंध हैं (सदस्य खातों या IP पतों पर नहीं) ताकि वे Miraheze के विशिष्ट क्षेत्रों (जैसे पहुँच या संपादन) का उपयोग न कर पाए। ग्लोबल बैन ग्लोबल ब्लॉक और ग्लोबल लॉक से अलग होते हैं क्योंकि ग्लोबल बैन ग्लोबल ब्लॉक या लॉक से ज़्यादा कठोर होते हैं क्योंकि वे लोगों को प्रभावित करते हैं (ब्लॉक और लॉक के विपरीत जो सिर्फ खातों या IP-ओं पर ही प्रतिबंध लगाते हैं) और इसलिए इनका इस्तेमाल अक्सर नहीं किया जाता है। ग्लोबल बैन सिर्फ समुदाय, साइट विश्वसनीयता अभियांत्रिकी (चरम मामलों में जब Miraheze के अर्थव्यवस्था को खतरा हो), या विश्वास एवं सुरक्षा द्वारा दिए जा सकते हैं जब उपयोग की शर्तों का उल्लंघन हुआ हो। ग्लोबल बैन को आम तौर पर ग्लोबल लॉक और/या ग्लोबल ब्लॉक्स के ज़रिए लागू किया जाता है जो मामले में निर्भर होता है और Miraheze का उपयोग करने के किसी सदस्य की क्षमता को प्रभावित करता है। आधिकारिक रूप स ग्लोबल बैन पर कोई भी नीति मौजूद नहीं है, मगर कई रूपों में वास्तविक ग्लोबल बैन मौजूद हैं।

समुदाय भी टिप्पणी के अनुरोध की मदद से किसी सदस्य को ग्लोबल रूप से बैन करने के लिए निर्वाचित कर सकते हैं। ऐसा करने के लिए एक निर्वाचन का आयोजन किया जाता है और समुदाय के सदस्य सुझाव पर अपना निर्वाचन प्रदान करते हैं। अगर सदस्य को ग्लोबल रूप से बैन करने का निर्वाचन सफल हो जाता है, स्टीवार्ड चर्चा के परिणाम का पालन करेंगे और उस सदस्य के साथ दूसरे संबंधित खातों को लॉक कर देंगे। समुदाय द्वारा ग्लोबल बैन सिर्फ चरम मामलों में ही दिए जाते हैं जहाँ सदस्य ने कई विकियों पर दुरुपयोग किया हो, लगातार Miraheze परियोजनाओं में बर्बरता फैलाई हो, और जहाँ इस व्यवहार को सुधारने का हर कदम असफल रहा हो।

विश्वास एवं सुरक्षा को निर्देशक मंडल द्वारा उपयोग की शर्तों को लागू करने तथा इसके किसी भी उल्लंघन को जाँचने का कर्तव्य प्रदान किया गया है। अगर वे देखते हैं कि किसी सदस्य ने उपयोग की शर्तों का उल्लंघन किया है, वे सदस्य को ग्लोबल रूप से बैन कर सकते हैं (इस कार्य को विश्वास एवं सुरक्षा बैन या उपयोग की शर्तों का बैन) भी कहा जाता है। इन मामलों में सदस्य को सूचित कर दिया जाएगा और उनके खाते को लॉक कर दिया जाएगा। वे विश्वास एवं सुरक्षा के पास अपील कर सकते हैं।

ऐतिहासिक रूप से साइट विश्वसनीयता अभियांत्रिकी (जिसके सदस्यों को आम तौर पर सिस्टम प्रबंधक कहा जाता है) उपयोग की शर्तों को लागू करते थे, इसके उल्लंघनों का पता लगाते थे और उल्लंघन करने वाले सदस्यों को बैन करते थे। मई 2021 के बाद से यह ज़िम्मेदारी विश्वास एवं सुरक्षा को दे दी गई है और सिस्टम प्रबंधकों द्वारा दिए गए ग्लोबल बैन का अनुरक्षण विश्वास एवं सुरक्षा करती है। आजकल साइट विश्वसनीय अभियांत्रिकी सिर्फ चरम मामलों में ही ग्लोबल बैन दे सकते हैं जैसे जब Miraheze के अर्थव्यवस्था को खतरा हो, और उपयोग की शर्तों के अनुभाग 8 का उल्लंघन हुआ हो। इन बैन्स को विश्वास एवं सुरक्षा द्वारा बदला भी जा सकता है, अगर वे बैन करने के कारण से सहमत नहीं हैं।

समुदाय द्वारा बैन का अपील करने के लिए उन्हें टिप्पणी के अनुरोध की मदद से अपील करना होगा। साइट विश्वसनीयता अभियांत्रिकी या विश्वास एवं सुरक्षा द्वारा दिए गए बैन को अपील करने के लिए कृपया ts@undefinedmiraheze.org पर ईमेल करें। कृपया अपने अपील में सारी संबंधित जानकारी डालें।

ग्लोबल रूप से बैन किए गए सदस्यों की सूची के लिए ग्लोबल रूप से बैन किए गए सदस्यों की सूची देखें।

ये भी देखें

 * ग्लोबल ब्लॉक जो आम तौर पर IP पतों और रेंजेस को प्रभावित करते हैं मगर लॉग-इन किए हुए सदस्यों को भी प्रभावित कर सकते हैं; उन्हें खाते से बाहर नहीं निकालता।
 * ग्लोबल लॉक जो सिर्फ पंजीकृत सदस्य खातों को प्रभावित करता है और उन्हें लॉग-इन करने से रोकता है।
 * विकिमीडिया मेटा-विकि पर ग्लोबल बैन।